ช่วงนี้อารมณ์ไม่ค่อยคงที่ค่ะ หงุดหงิดง่ายมาก เหนื่อย เพลีย รู้สึกเหมือนไม่มีใครเข้าใจเราจริงๆ เลย ร้องไห้ไม่มีสาเหตุบ่อยๆ บางทีตื่นมาดึกๆเพื่อมาคิดนั่นนี่ตื่นมาร้องไห้ รู้สึกว่าไม่มีค่าในตัวเอง บางทีรู้สึกผิดโทษตัวเองบ่อยๆ ทานอะไรได้ปกตินะคะเข้าสังคมได้ปกติแค่อารมณ์มันเหวี่ยงมากจนเราเหนื่อย แบบนี้เข้าข่ายโรคทางอารมณ์โรคไหนมั้ยคะมันเหนื่อยมากๆ จนบางครั้งอยากหลับไปเลยไม่อยากไปไหนไม่อยากเจอใครเพราะคิดว่าคงไม่มีใครเข้าใจอาการของเราแล้ว
สวัสดีค่ะ อาการอารมณ์แปรปรวน หงุดหงิดง่ายมาก เหนื่อย เพลีย รู้สึกเหมือนไม่มีใครเข้าใจดังกล่าวมานั้น เกิดขึ้นได้ในคนปกติที่ต้องเจอกับสถานการณ์ที่กระตุ้นหรือทำให้โกรธหรือหงุดหงิด หรืออยู่ในความกดดันต่างๆ ซึ่งในคนปกติอาการจะค่อยๆดีขึ้นเมื่อเวลาผ่านไป หรือเมื่อสิ่งกระตุ้นนั้นได้รับการแก้ไขไปแล้วหากยังคงมีความรู้สึกดังกล่าวมาต่อเนื่อง ไม่มีช่วงที่ดีขึ้นเลย ทำให้หดหู่ เก็บตัวมากขึ้นจนไม่ไปเรียน ไม่ไปทำงาน พฤติกรรมการกินการนอนเปลี่ยนไป มีความคิดอยากฆ่าตัวตาย แบบนี้อาจเข้าข่ายโรคทางจิตเวชบางอย่างเช่นโรคซึมเศร้า หรือการเปลี่ยนแปลงทางอารมณ์ แนะนำการไปพบแพทย์เพื่อตรวจประเมินเพิ่มเติมอย่างละเอียด ไม่ต้องกลัวหรืออาย และไม่ควรโทษตัวเองค่ะ เป็นอาการที่เกิดขึ้นกิได้ และจะดีขึ้นถ้าได้รับการรักษาอย่างถูกต้อง